33. ΥΓΕΙΟΝΟΜΙΚΗ ΔΙΑΤΑΞΗ Αριθ. Υ1/Οικ.4543 της 10/25 Σεπτ. 1997 (ΦΕΚ Β΄ 856) Υγειονομική διάταξη «περί εφαρμογής μαζικού εμβολιασμού κατά της ηπατίτιδας Β». Έχοντας υπόψη: 1.Τον Α.Ν.2520/1940 (ΦΕΚ 237 τ.Α΄) «Περί Υγειονομικών Διατάξεων». 2.Το Νόμ. 4060/1920 (ΦΕΚ 94 τ.Α΄) «Περί κυρώσεως του από 18.9.1928 Ν.Δ/τος «περί μέτρων προς πρόληψιν και καταπολέμησιν επιδημικών νόσων». 3.Το από 9.11.1950 Β.Δ./γμα (ΦΕΚ 262τ.Α΄) «περί μέτρων προς καταπολέμησιν επιδημικών νόσων και υποχρεωτικής δηλώσεως αυτών». 4.Την υπ’ αριθ. ΔΥ 3α/οικ. 878/4.10.96 ΦΕΚ 924/96 (τ.Β΄) Κοινή Απόφαση του Πρωθυπουργού και του Υπουργού Υγείας και Πρόνοιας  «Ανάθεση αρμοδιοτήτων στους Υφυπουργούς Υγείας και Πρόνοιας Εμμανουήλ Σκουλάκη και Θεόδωρο Κοτσώνη». 5.Την υπ’ αριθ. 110147/1239/006Α ΦΕΚ 922/9 (τ.Β΄) Κοινή Απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών». (Αντί για τη σελ.334,19) Σελ. 334,19(α) Τεύχος 1308 Σελ. 3 6.τις οδηγίες της ΠΟΥ α)WAH46/1993/REC/3, β) WHO/GPV/96.04,γ) WHO, The Wogld Health Report 1996. 7.Το πρακτικό 14ης Συνεδρίασης του Δ.Σ./26.7.94 του Κέντρου Ελέγχου Ειδικών Λοιμώξεων (Κ.Ε.Ε.Λ.). 8.Τα πρακτικά 9ης Συνεδρίασης της Επιστημονικής Επιτροπής Ηπατίτιδας 22.4.97 του Κέντρου Ελέγχου Ειδικών Λοιμώξεων (Κ.Ε.Ε.Λ.) και της Εθνικής Επιτροπής Εμβολίων του Υπουργείου Υγείας και Πρόνοιας. 9.Το γεγονός ότι από τις διατάξεις της παρούσας προκαλείται ετήσια δαπάνη ύψους 502 εκατ. για την πενταετία 1998-2002 η οποία θα καλύπτεται από την πίστωση του ΚΑΕ 1212 του ειδ. φορέα 210 του Π/Υ του Υπουργείου Υγείας και Πρόνοιας, αποφασίζουμε: Εκδίδουμε την ακόλουθη Υγειονομική Διάταξη, της οποίας τον προγραμματισμό και την υπευθυνότητα αναθέτουμε στη Δ/νση Δημόσιας Υγιεινής του Υπουργείου Υγείας και Πρόνοιας και η οποία θα ισχύσει σε όλη την Επικράτεια. Άρθρ.1.-Ορίζουμε υποχρεωτικόν τον εμβολιασμό κατά της Ηπατίτιδας Β, σύμφωνα με το Εθνικό Πρόγραμμα Εμβολιασμών: α)Όλων των νεογνών. β)Όλων των παιδιών της ΣΤ΄ τάξης του Δημοτικού Σχολείου, που δεν έχουν ήδη εμβολιασθεί. Άρθρ.2.-Η ισχύς της παρούσας αρχίζει από 1 Ιανουαρίου 1998. Άρθρ.3.-Από τις διατάξεις της παρούσας επιβαρύνεται ο τακτικός προϋπολογισμός του Υπουργείου Υγείας και Πρόνοιας με το ποσό των 502.000.000 δρχ. περίπου, το οποίο έχει προβλεφθεί στον Φ210 ΚΑΕ 1212 για το τρέχον οικονομικό έτος 1997. Για τα επόμενα τουλάχιστον 5 χρόνια θα υπάρχει σχετική πρόβλεψη στον ΚΑΕ 1212 Φ210. Η Υγειονομική αυτή Διάταξη να δημοσιευθεί στην Εφημερίδα της Κυβερνήσεως. 